மர்ம நபர் ஆசிட் வீசியதில் தும்கூரு நகராட்சியில் வார்டு எண் 16ல் வெற்றி பெற்ற காங்கிரஸ் கட்சியின் வேட்பாளர் இனாயதுல்லா கான் உள்பட ஒன்பது பேர் காயமடைந்தனர். இந்த வார்டுக்கான தேர்தல் முடிவு நேற்று காலை அறிவிக்கப்பட்டது. இனாயதுல்லா கான் வெற்றி பெற்றதாக அறிவிக்கப்பட்டது. இதையடுத்து கட்சியினருடன் அவர் சாலைகளில் வெற்றிக் கொண்டாட்டத்தில் ஈடுபட்டிருந்தார். அப்போது ஒருவர்கையில் எடுத்து வந்த பாட்டிலில் இருந்த திரவத்தை இனாயதுல்லா கான் மீது வீசியுள்ளார். இதில் கான் மற்றும் சிலருக்கு சிறிய காயங்கள் ஏற்பட்டன. 'வீரியம் குறைந்த ஆசிட் வீசப்பட்டுள்ளது. அதனால் பெரும் அசம்பா விதம் தடுக்கப்பட்டுள்ளது. ஆசிட் வீசி தப்பியோடிய நபரை தேடி வருகிறோம்' என போலீசார் தெரிவித்தனர்.